Cuneiform Tablet Kt 94/k 1475 (AKT 6c 639)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-lá-ḫi-im qí-bi₄-ma um-ma ḫa-nu-ma be-lí a-ta a-na-kam ša-zu-úz-za-tù-kà ù a-na-ku šu-{d}EN.LÍL DUMU ma-nu-ki-a-šur ni-iṣ-ba-at-ma a-wa-tí-šu nu-ga-me-er-ma a-na 1.8333300000000001 ma-na KÙ.BABBAR i-na li-bi₄-šu i-ku-un-ma IGI 2 ší-na ni-iṣ-ba-sú-ma um-ma a-na-ku-ma KÙ.BABBAR šu-qú-ul um-ma šu-ut-ma a-ḫu-a a-tù-nu a-na 20 u₄-me-e KÙ.BABBAR lá-áš-qú-lá-ku-nu-tí um-ma né-nu-ma šu-ma KÙ.BABBAR a-na 20 u₄-me-e lá ta-áš-ta-qá-al-ni-a-tí iš-tù ITU.1.KAM qá-ra-a-tim li-mu-um ma-ṣí-ì-lí a-na 1 ma-na-im 3 GÍN.TA ṣí-ib-tám lá tù-ṣa-áb um-ma šu-ut-ma lu-ṣí-ib ší-be-e ni-iš-ku-un-šu-um ṭup-pá-am ḫa-ar-ma-am qá-tí i-ṣa-ba-sú šu-ma be-lí a-ta tí-ir-ta-kà li-li-kam-ma ṭup-pá-am ša ší-be ú-kà-al lá-aḫ-ri-im-ma lá-at-be-a-ma lá-tal-kam a-we-lúm ú-na-a-ni a-ma-kam a-du-da a ma-lá a-we-lúm ig-mu-ru-ni ša-i-il₅